**Tahitótfalu Község Önkormányzata**

a munka törvénykönyvéről szóló 2012. évi I. törvény alapján

pályázatot hirdet

**Falugondnoksági munkatárs**

munkakör betöltésére.

**A jogviszony időtartama:**

Határozatlan idejű munkaviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2021 Tahitótfalu, Kossuth L. u. 4.

**A munkakörbe tartozó, illetve a vezetői megbízással járó lényeges feladatok:**

Az Önkormányzat településüzemeltetéssel, a közterületek, valamint az önkormányzat tulajdonában álló közintézményekkel, környezet-egészségüggyel (köztisztaság, települési környezet), lakás- és helyiséggazdálkodással, helyi környezet- és természetvédelemmel, vízgazdálkodással, vízkárelhárítással, közvilágítással, zöldfelület karbantartással, hulladékgazdálkodással kapcsolatos kötelező feladataival összefüggő feladatok. Az intézmények üzemeltetési feladatainak irányítása. A külső szolgáltató partnerekkel, közszolgáltatókkal, vállalkozókkal történő kapcsolattartás. Közbeszerzési és beszerzési eljárásokban való közreműködés.

**Illetmény és juttatások:**

Megegyezés alapján. Kérjük a pályázatban fizetési igény megjelölését.

**Pályázati feltételek:**

* Középiskolai végzettség (érettségi),
* Üzemeltetési, vagy önkormányzati területen szerzett - Legalább 1-3 év szakmai tapasztalat,
* Felhasználói szintű MS Office (irodai alkalmazások),
* Magyar állampolgárság, büntetlen előélet, cselekvőképesség

**A pályázat elbírálásánál előnyt jelent:**

* Építőmérnök, építészmérnök, építész, villamosmérnök, épületgépész-mérnök képesítés, műszaki végzettség
* Költségvetés készítő program ismerete (TERC),
* B kategóriás jogosítvány

**A pályázat részeként benyújtandó iratok, igazolások:**

* Részletes fényképes szakmai önéletrajz, végzettséget igazoló oklevelek másolata, 3 hónapnál nem régebbi erkölcsi bizonyítvány, a pályázó nyilatkozata, hogy a pályázatban szereplő adatokat az elbírálásban résztvevők megismerhetik.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2017. november 22.

A pályázati kiírással kapcsolatosan további információt Dr. Sajtos Sándor polgármester nyújt, a 06-26/387-123-as telefonszámon.

**A pályázatok benyújtásának módja:**

* Postai úton, a pályázatnak Tahitótfalu Község Önkormányzata címére történő megküldésével (2021 Tahitótfalu, Kossuth L. u. 4.). Kérjük a borítékon feltüntetni a pályázati adatbázisban szereplő azonosító számot: 01-1942-2/2017, valamint a munkakör megnevezését: Falugondnoksági munkatárs.
* Személyesen: 2021 Tahitótfalu, Kossuth L. u. 4.

**A pályázat elbírálásának határideje:** 2017. november 30.

Próbaidő 6 hónap.

A pályázat kiírója fenntartja a jogot, hogy a pályázatot érvénytelennek nyilvánítja.